Държавен вестник, бр. 23, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  23
чл. 17 относно средствата за правна защита 
на потребителите при липса на съответствие, 
с изключение на случаите, когато договорът 
за предоставяне на цифрово съдържание или 
цифрова услуга е нищожен или унищожаем.
Чл. 10. За да съответства на договора, 
цифровото съдържание или цифровата услу-
га, когато е приложимо, трябва да отговаря 
на следните индивидуални изисквания за 
съответствие:
1. да е с описанието, количеството и ка-
чеството и да притежава функционалност, 
съвместимост, оперативна съвместимост и 
други характеристики, предвидени в договора;
2. да е годно за конкретната цел, търсе-
на от потребителя, за която потребителят е 
уведомил търговеца най-късно в момента на 
сключване на договора и по отношение на 
която търговецът се е съгласил;
3. да е предоставено заедно с всички при-
надлежности, указания, включително относно 
инсталирането и оказване на помощ на по-
требителите, предвидени в договора;
4. да се актуализира съгласно предвиденото 
в договора.
Чл. 11. (1) В допълнение към индиви-
дуалните изисквания по чл. 10 цифровото 
съдържание или цифровата услуга трябва да 
отговаря и на следните обективни изисквания 
за съответствие:
1. да е годно за целите, за които обичайно се 
използва цифрово съдържание или цифровите 
услуги от същия вид, като се вземат предвид, 
когато е приложимо, действащите разпоредби 
на правото на Европейския съюз и на наци-
оналното право, както и на съществуващите 
технически стандарти, или при липсата на 
такива стандарти – на приложимите за съ-
ответния сектор правила за добра практика;
2. да е в количество и да притежава ка-
чествата и работните характеристики, вклю-
чително по отношение на функционалност, 
съвместимост, достъпност, непрекъснатост 
и сигурност, които са обичайни за цифрово 
съдържание или цифрови услуги от същия вид 
и които потребителят може разумно да очаква 
предвид естеството на цифровото съдържание 
или цифровата услуга и всички публични 
изявления, направени от търговеца или от 
други лица на предходен етап от веригата от 
сделки или направени от името на търговеца 
или от името на тези лица, съдържащи се 
например в рекламата или в етикета, освен 
ако търговецът не докаже, че:
а) не е знаел и не е можело разумно да се 
очаква да е знаел за съответното публично 
изявление;
б) към момента на сключване на договора 
публичното изявление е било коригирано по 
същия начин като този, по който е било на-
правено, или по друг подобен начин;
в) решението на потребителя за придоби-
ване на цифровото съдържание или цифро-
вата услуга не е можело да бъде повлияно от 
публичното изявление;
3. когато е приложимо, се предоставя за-
едно с всички принадлежности и указания, 
които потребителят може разумно да очаква 
да получи;
4. да съответства на пробната версия или 
на предварителния преглед на цифровото съ-
държание или цифровата услуга, предоставено/
предоставена от търговеца преди сключване 
на договора.
(2) Търговецът предприема необходимите 
действия за информиране и предоставянe на 
потребителя на актуализации, включително 
актуализации във връзка със сигурността, 
необходими за запазване на съответствието на 
цифровото съдържание или цифровата услуга 
за периода от време, през който:
1. цифровото съдържание или цифровата 
услуга трябва да се предоставя съгласно до-
говора, когато договорът предвижда непре-
къснато предоставяне на цифрово съдържание 
или цифрова услуга в рамките на определен 
срок; или
2. потребителят може разумно да очаква, 
като се имат предвид видът и целта, за която 
е предназначено цифровото съдържание или 
цифровата услуга, и като се отчитат обсто-
ятелствата и естеството на договора, когато 
договорът предвижда еднократно предоста-
вяне или поредица от отделни действия по 
предоставяне на цифровото съдържание или 
цифровата услуга.
(3) Когато потребителят не инсталира в 
разумен срок актуализациите, предоставени 
от търговеца съгласно ал. 2, търговецът не 
отговаря за евентуално несъответствие, про-
изтичащо единствено от неинсталирането на 
съответната актуализация, при условие че:
1. търговецът е уведомил потребителя за 
наличието на актуализацията и за последиците 
за потребителя, в случай че не я инсталира, и
2. липсата на инсталиране или неправилно-
то инсталиране на актуализацията от страна 
на потребителя не се дължи на пропуски в 
указанията за инсталиране, предоставени от 
търговеца.
(4) Когато договорът предвижда предос-
тавяне на цифрово съдържание или цифрова 
услуга за определен период от време, цифровото 
съдържание или цифровата услуга трябва да 
отговаря на изискванията за съответствие за 
целия период от време.
(5) Счита се, че няма липса на съответствие 
по смисъла на ал. 1 и 2, ако в момента на 
сключване на договора потребителят е бил 
изрично уведомен, че определена характерис-
тика на цифровото съдържание или цифровата 
услуга се отклонява от обективните изисквания 
за съответствие по ал. 1 и 2 и с изрично и